《伤我明所用不得人致有今日之祸 其二》
明代·张家玉

北向天骄愤未平，无衣痛哭不成声。摅忠若个真披沥，报国何人死战争。

汉室威仪他日望，商郊禾黍此时情。鏖兵几厌民心苦，犹见经天太白横。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。